Graziano - Wikipedia, entziklopedia askea.

# Graziano

### Wikipedia(e)tik

Graziano, latinez Flavius Gratianus Augustus (359 - 383ko abuztuaren 25), erromatar enperadorea izan zen 375 hil zen arte. Valentiniano I.aren semea izan zen.

367ko abuztuaren 4an, aitak augusto titulua eman zion. 375eko azaroaren 17an, Valentiniano I.aren heriotzaren ostean, legioek haren beste seme bat aldarrikatu zuten enperadore, Valentiniano II.aren izenpean.

Grazianok hautaketa hori onartu zuen. Galia probintzia bere esku utzita, Valentiniano II.ak Italia, Iliria eta Afrika probintziak zituen bere aginpean, ofizialki behintzat, zeren, benetako boterea Grazianok zeukan.

Ekialdean Valentek jarraitu zuen gobernuan. 378ko abuztuaren 9an egundoko porrota izan zuen Valentek godoen kontra. Borrokan hil zenez, Grazianoren esku geratu zen ekialdeko erdia ere. Honek, ordea, uste zuen haren menpeko lurraldea zabalegia zela kontrolpean eduki ahal izateko. Hortaz, Teodosio I izendatu zuen ekialdeko enperadorea. Elkarrekin Balkanetako barbaroen aurka borrokatu zuten 382 arte.

Hastapenean adore handiko enperadorea bazen ere, poliki poliki gobernuko kontuak utzi eta postuak ematen zizkion plazerretan murgildu zen Graziano. Honela, Inperioa Merobaudes jeneral frankiarren eta Anbrosio Milango artzapezpikiaren esku geratu zen.

Gainera, alanar talde bat hartu zuen bizkartzain, eta publikoki eszita bezala agertzen zen. Hori guztia zela eta, nahigabea nagusitu zen armadaren artean. Magno Maximo izeneko jeneral bat, nahigabe horretaz baliatuta, Britanian matxinatu zen. Armada handi baten lagun, Galiara abiatu zen, non Graziano zegoen garai hartan. Graziano, bere tropek desertatu ondoren, atzeman eta hil zuten 383ko abuztuaren 25ean.

Grazianoren agintaldia garrantzitsua da kristau historiaren aldetik. Izan ere, garai horretan kristautasuna erlijio nagusia bilakatu zen Inperioan barnan. Milango Anbrosioren aholkuei jarraiki, erlijio paganoak debekatu zituen; Pontifex Maximus titulua arbuiatu zuen; Garaipenaren Aldarea Senatuko etxetik atera zuen; eta, Vestalei ematen zitzaien dirulaguntzak murriztu zizkien.

| Erromatar Enperadoreak |

Julio-Klaudiar leinua

Augusto • Tiberio • Kaligula • Klaudio • Neron

Lau enperadoretako urtea

Galba • Oton • Vitelio

Flaviar leinua

Vespasiano • Tito • Domiziano

Antoniar leinua

Nerva • Traiano • Hadriano • Antonino Pio • Marko Aurelio • Luzio Vero • Komodo

Severar leinua

Pertinax • Didio Juliano • Peszenio Nigro • Klodio Albino • Septimio Severo • Karakala • Geta • Makrino • Heliogabalo • Alexandro Severo

III. mendeko krisialdia

Maximino • Gordiano I • Gordiano II • Balbino • Pupieno • Gordiano III • Filipo Arabiarra • Dezio • Herenio • Hostiliano • Treboniano Galo • Volusiano • Emiliano • Valeriano • Galieno • Klaudio Gotiko • Kintilo • Aureliano • Tazito • Floriano • Probo • Karo • Karino • Numeriano

Dominatua

Diokeziano • Maximiano • Konstantzio Kloro • Galerio • Severo II • Maxentio • Maximino Daia • Konstantino I Handia • Lizinio • Valerio Valente • Martiniano • Konstantino II • Konstantzio II • Konstante • Juliano Apostata • Joviano

Valentiniar leinua

Valentiniano • Valente • Graziano • Valentiniano II

Teodosiar leinua

Teodosio I Handia • Arkadio • Honorio

Mendebaldeko Inperioa

Konstantzio III • Valentiniano III • Petronio Maximo • Avito • Maioriano • Libio Severo • Antemio • Olibrio • Glizerio • Julio Nepote • Romulo Augustulo

"http://eu.wikipedia.org../../../g/r/a/Graziano.html"(e)tik eskuratuta

Kategoria: Erromatar enperadoreak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Català
- Cymraeg
- Dansk
- Deutsch
- Ελληνικά
- English
- Español
- Suomi
- Français
- Frysk
- Galego
- עברית
- Hrvatski
- Italiano
- 日本語
- 한국어
- Latina
- Nederlands
- Polski
- Português
- Română
- Русский
- Српски / Srpski
- Svenska